अमीर लोग।
आपको पता है मैं किन लोगों की बात कर रहा हूँ।
जिनके महंगे-महंगे घर होते हैं।
हफ़्ते के हर दिन के लिए, उनकी अलग-अलग गाड़ियाँ।
हफ़्ते के हर दिन के लिए, उनके अलग-अलग ट्रैक सूट।
असली बात कह ही देते हैं।
उनमें कई लोग बड़े ही कमीने होते हैं।
अमीर कमीने
पौंज़ी स्कीमें चलाने वाले, आपकी ज़िंदगी भर की कमाई लूटने वाले अमीर कमीने होते हैं।
मेडॉफ़, आपके वकील कौन हैं?
"कोई राजनैतिक कैदी नहीं, पर अगर हों भी तो, पानी से तकलीफ़ पहुँचाओ,"
साथ ही, "दोस्त के चेहरे पर गोली चलाओ" वाले अमीर कमीने।
"हे भगवान, यूट्यूब के इन वीडियो से...
@लोगनपॉल
...इस बंदे ने साल के 140 लाख कैसे कमा लिए" वाले अमीर कमीने।
वगैरह, वगैरह, वगैरह, और भौतिक वस्तुएँ।
यार, बात यह है कि मैंने बहुत कुछ खरीदा, साथ ही यह रोलेक्स भी।
रॉड्रीगेज़ ने स्वीकार किया कि उसने निषिद्ध पदार्थों का सेवन किया
प्रदर्शन में वृद्धि लाने वाले,
"जीत वाली पंक्ति में निशान लगाना होगा" वाले अमीर कमीने।
कितनी बार बताना पड़ेगा?
प्रदर्शन में वृद्धि लाने के लिए, मैंने कभी कोई नशीली दवाएँ नहीं लीं।
वू-टैंग-क्लैन का असम्मान करने वाले फ़ार्मा-ब्रो अमीर कमीने भी।
ऐसा क्यों होता है कि बहुत सारा पैसा होने के बावजूद
और हासिल करने के लिए, लोग किसी को भी रौंदने के लिए तैयार होते हैं
और ये दोनों बातें साथ-साथ पाई जाती हैं?
क्या अमीरी और कमीनेपन में सीधा-सीधा संबंध है?
और जब हम ये सारे सवाल पूछ रहे हैं तो,
अर्थव्यवस्था से जुड़े शो में "कमीने" शब्द का इस्तेमाल कितनी बार कर सकता हूँ?
जवाब सुनकर आप हैरान रह जाएँगे।
आपको अच्छा लगे या न लगे, पर हम सभी पैसे से जुड़े हैं।
मैं हूँ कैल पेन, और मैं इस विशालकाय दैत्य की तलाश में निकला हूँ
जिसका नाम है विश्व अर्थव्यवस्था।
दिस जाइंट बीस्ट दैट इज़ द ग्लोबल इकॉनमी
फुकेट
थाइलैंड
अगर हमें इस पूरी कड़ी में एक विस्तृत नमूने के बारे में बात करनी है,
तो फिर एक पुख्ता मिसाल हो तो अच्छा रहेगा,
इसलिए सही नमूने की तलाश में, हमने पूरी दुनिया छान मारी।
उसका नाम जस्टिन है।
तुम्हें साला पता नहीं कि मैं खुद को क्या समझता हूँ?
मैं हूँ जस्टिन रॉस ली
जस्टिन रॉस ली एक अमरीकी व्यवसायी है
जिसे अमीर-कमीनों की तरह शौक है
दुनिया भर में प्रथम श्रेणी से यात्रा करने का,
और फिर अपने अमीर कारनामों के बारे इंस्टाग्रैम पर शेखी मारने का।
हम उसके मनपसंद अड्डे पर, शैंपेन और पैरों की सफ़ाई के लिए मिल रहे हैं।
इनियाला
कुल मिलाकर, वह पूरे का पूरा कमीना है।
-चीयर्स। -रुको, नहीं, नहीं।
थाइलैंड में "चीयर्स" नहीं कहते।
न्यू यॉर्क में मैं "लखायम" कहूँगा, पर यहाँ पर "चोक डी क्राब" कहते हैं।
पता है तुम क्या कहोगे।
मैं बस इतना कह रहा हूँ कि अभी तक तुम पर भरोसा नहीं,
इसलिए, ठीक है, मैं खेलूँगा।
यह बात तो साफ़ नहीं है कि जस्टिन कितना अमीर है,
पर उसका असली काम है अमीर कमीने की तरह पेश आना।
बात सिर्फ़ कमीना बनने की नहीं, पर हाँ, फ़ायदा तो होता है।
उसकी कंपनी का नाम है प्रिटेंशय पॉकेट।
जेबों में रखने वाले रुमालों पर "द मेडॉफ़" और "द बेटमन" जैसे नाम लिखकर,
ऐसे ग्राहकों को बेचते हैं जो जस्टिन को देखकर सोचते हैं,
"वह बंदा! हाँ, मुझे भी जॉन ह्यूज़ की फ़िल्म में दादागिरी करनी है।"
दुनिया के सबसे शानदार जेब के रुमाल बनाते हैं, जो "फ़क यू" रेशम से बनते हैं।
100 फ़ीसदी "फ़क यू" रेशम
दुनिया भर से लोग मेरा उत्पाद खरीदते हैं।
वे मेरा उत्पाद क्यों खरीदते हैं, कैल?
-मुझे नहीं पता। -शेखी मारने के लिए।
अभिमान दिखाने, निंदनीय बनने के लिए।
और मुझे लगता है, 2018-2019 की विश्व अर्थव्यवस्था में,
यह ज़रूरी है कि आप सीधे-सीधे बात करें और बिना किसी से कोई माफ़ी माँगे।
अगर 49 प्रतिशत लोग आपको चाहते हैं, और 51 प्रतिशत लोग आपसे नफ़रत करते हैं,
अगर लोग आपके बारे चर्चा कर रहे हैं, तो मुझे लगता है आप सही जा रहे हैं।
आपको दिलेर, ढीठ और निंदनीय होने की ज़रूरत है,
ताकि सबसे अलग और सबसे उत्तम नज़र आएँ।
हाँ।
मिसाल के तौर पर, अगर आपको संचालन और नौपरिवहन का कारोबार करना है,
तो आपको फ़ेडेक्स बनना होगा।
अगर आपको कंडोम बेचने हैं, तो आपको ट्रोजन बनना होगा।
जब तक आपने यह बात कायम नहीं की, आप हार चुके हैं,
भले ही आप जो भी करें।
-जैसे, मिसाल के तौर पर, तुम, कैल पेन... -हाँ।
अगर कोई व्हाइट कैसल के बारे सोचता है और उसके दिमाग में कैल पेन नहीं आता,
तो अभिनेता के तौर पर, आपकी हार है।
बस।
अगर मुझे 12 साल पुरानी फ़िल्म के लिए जाना जाता है,
तो मैं सही रास्ते पर नहीं हूँ, है ना?
आपको उनके दिमाग में चिपककर बैठना होगा।
मैं समझ गया।
मैं यह नहीं कह रहा कि मैं समझा नहीं। यह कह रहा हूँ कि...
लोग किन-किन बातों के चलते सफल होते हैं और क्यों?
बेशर्मी।
सच कहें तो, आपको कमीना बनना होगा।
जैसे कि, ऊबर के निर्माताओं के लिए यह समझना ज़रूरी था
कि कई सारे ड्राइवर उनसे नाखुश होंगे।
पर फिर, 2018 में, सिर्फ़ टैक्सी को हाथ दिखाना काफ़ी नहीं है।
मतलब, देखिए ज़रा एयरबीएनबी ने अतिथि सत्कार उद्योग के साथ क्या किया है।
शायद यह कमीना ठीक ही कह रहा है।
कारोबार में जीत का मतलब है किसी और की हार।
ऊबर के चलते शराब पीकर गाड़ी चलाने वाले जुर्माना भरने से तो बच गए।
ये लड़कियाँ पागल हैं!
पर साथ ही हज़ारों टैक्सी ड्राइवरों की रोटी-रोज़ी भी छिन गई।
और थोड़ी ऊपर की कमाई के लिए, एयरबीएनबी कमाल का ज़रिया है
जहाँ अजनबी आपके घरों में उस तरह रहते हैं जैसे लेड ज़ेपलिन होटल में रहा करता था।
सप्ताहांत के लिए अपने घर को किराए पर देने के बाद, जब मार्क और
स्टार किंग वापस अपने घर लौटे, तो वे दंग रह गए।
फ़र्नीचर पर मेयोनेज़ थी, चारों ओर बार्बीक्यू सॉस फैली हुई थी
और मेरे जूतों में मुर्गी का माँस था।
पर एयरबीएनबी ने अतिथि सत्कार उद्योग को
जो नुकसान पहुँचाया है, उसे आप मिटा नहीं सकते।
एक रिपोर्ट के अनुसार, एयरबीएनबी होटलों के लिए और बड़ा खतरा बनता जा रहा है
या तो आपको बदलना पड़ेगा, या अपनाना पड़ेगा या फिर जीवन त्याग देना पड़ेगा।
और इसलिए, अगर आपको ऐसा लगता है
कि आपको बुरा लग रहा है इसलिए आप वह नहीं कर पाएँगे
जिसमें आप माहिर हैं,
तो तुम तो गए काम से, यार।
-अच्छा। -कैल।
ज़रा मेरा हाथ छोड़ो।
-मतलब, कितना नर्म है? -शुक्रिया।
बहुत अच्छा है।
इंस्टाग्रैम पर मेरे बारे में पढ़ा करो।
अरे, वाह।
अब मुझे इंस्टाग्रैम पर टैग किया जाएगा, इसके, इसके और इसके साथ?
अपने खूबसूरत लंड का बड़ा शुक्रगुज़ार हूँ।
मेरे साथ बड़ा वफ़ादार बनकर रहा और कमीना बने रहने में मेरी मदद भी की।
जबकि आम तौर पर, मेरा इंस्टाग्रैम कुछ ऐसा नज़र आता है।
न्यू यॉर्क शहर
जस्टिन के मुताबिक, आपकी निजी सफलता की जो राह है
उस पर आपके प्रतियोगियों की लाशें बिछी होती हैं।
भाड़ में जा साले कमीने
जिन लोगों में हमदर्दी बिलकुल नहीं होती, उनके लिए भी एक खास शब्द है।
उन्हें "मनोरोगी" कहते हैं।
जब आप मनोरोगियों के बारे सोचते हैं, तो क्या आपके दिमाग में यह आता है?
या फिर ऐसा कोई?
एक मिनट में इस आदमी के बारे और जानिए।
लेखक जॉन रॉनसन ने मनोरोगियों और
कारोबार के आपसी रिश्ते पर एक किताब लिखी है।
इसलिए, मैं उनसे एक अच्छी बीस्पोक सूट की दुकान पर मिल रहा हूँ।
ऐसी जगह जो उनके हिसाब से एक मनोरोगी का प्राकृतिक वास है।
तो, आप क्या किसी सूट की फिटिंग देखने आए हैं?
मुझे बताया गया है कि जो मनोरोगी होते हैं, वे यही करते हैं।
-यही करते... -मैं यहाँ पता करने आया हूँ।
जिन लोगों में मनोरोग ज़्यादा होता है,
उनमें कुछ-एक अजीब आदतें होती हैं,
और उनमें से एक यह कि उन्हें सूट पहनने बड़े अच्छे लगते हैं,
मतलब अच्छे, महंगे सूट।
जॉन रॉनसन लेखर, "द साइकोपैथ टेस्ट"
तो, आप मेरा नाप लेना चाहते हैं?
मेरा पहला सवाल है
लेनर्ड लॉग्सडेल जूनियर दूसरी पीढ़ी के बीस्पोक दर्ज़ी
(4,000 डॉलर वाले सूट बनाते हैं)
क्या हम आपके लिए कोई ऐसा सूट बनाएँ जो जॉन के
-किसी मनोरोगी के हिसाब का हो? -बिलकुल!
उसके लिए मेरे पास कमाल के विचार हैं।
हाँ, बिलकुल, किसी मनोरोगी के हिसाब का सूट दिखाइए।
सूट के अंदर की तरफ़ हम यह शेरों वाला...
क्या?
-देखो तो ज़रा। -क्या?
-बड़े ही हिंसक हैं। -हाँ।
कमाल का है।
हिंसक जानवर वाली बात तो बिलकुल सच है।
मतलब, ऊँचे दर्जे के सफल मनोरोगी, उन्हें हिंसक जानवर बड़े पसंद हैं
क्योंकि वे खुद को भी हिंसक समझते हैं
जो दुनिया में कदम रखकर, कमज़ोर जानवरों को तहस-नहस करते हैं।
सही बात कही।
आप यह बता सकते हैं कि किन-किन चीज़ों से पता चलता है कि आप मनोरोगी हैं?
अच्छा, 20 स्तरों वाली जाँच सूची है, जिसे रॉबर्ट हैर नामक
एक क्लीनीशियन ने तैयार किया है।
1970 के समय में, कैनेडा में जेल में मनोवैज्ञानिक हुआ करते थे।
उनका नाम रॉबर्ट हैर है?
-हाँ। -अच्छा।
जाँच सूची में
मनोरोगी रवैये की बारीकियाँ और छोटी-छोटी बातें शामिल हैं।
हैर मनोरोगी जाँच सूची
ऊपरी आकर्षण, प्रभावकारिता,
पछतावे की कमी, हमदर्दी की कमी।
पर हाँ, किसी एक चीज़ से यह नहीं कहा जा सकता कि आप मनोरोगी हैं।
-कुछेक को मिलाकर होता है। -हाँ, कुछेक का समूह होता है।
तो, मैं सच में आपसे बात करना चाहता था क्योंकि मैं इसे लेकर काफ़ी उत्सुक हूँ।
क्या कमीने लोग अमीर बनते हैं?
क्या अमीर लोग हमेशा ही कमीने होते हैं?
अगर आप कारोबार में अच्छे हों, तो क्या उसका इस बात से कोई संबंध है
कि आप या तो कमीने हैं, या फिर मनोरोगी हैं?
सबसे पहली बात मैं यह कहूँगा,
कि मनोरोगी होना और कमीना होना, दोनों अलग-अलग बातें हैं।
मुझे लगता है मनोरोग एक खास किस्म का, क्लिनिकीय कमीनापन होता है।
पर रॉबर्ट हैर ने मुझसे कहा था
कि उन्हें इस बात का अफ़सोस था कि उन्होंने अपनी ज़िंदगी जेल में बिता दी,
क्योंकि उन्हें अधिकारियों की बैठकों में ज़्यादा वक्त गुज़ारना चाहिए था।
बाप रे!
क्योंकि उन्होंने एक गणना की है
कि सामान्य जन-साधारण का 1 प्रतिशत हिस्सा मनोरोगी होता है,
पर सीईओ और शक्तिशाली उद्योगपतियों के क्षेत्र में, वह गणना 4 प्रतिशत है।
द साइकोपैथ टेस्ट में,
रॉनसन ने भूतपूर्व सनबीम सीईओ, एल जे. डनलैप के बारे बताया है,
जिन्होंने इतने लोगों को काम से निकाला,
कि लोग उन्हें "आरी एल" के नाम से पुकारा करते थे।
एल ने हज़ारों की तादाद में, लोगों को काम से निकाला,
कहते हैं उन्होंने अपनी पिछली पत्नी से यह भी कहा कि वह इंसान का मांस चखना चाहते हैं,
अपने माँ-बाप, दोनों के क्रियाकर्म पर नहीं गए,
और शेयरहोल्डरों के लिए करोड़ों की कमाई की।
उन्हें जंगल का एक नमूना भी पसंद था।
इसका यह मतलब हुआ कि तुम कमीने बन सकते हो, इसलिए सफल हो?
मुझे लगता है, अगर आप सच में, ऊँचे दर्जे के सफल मनोरोगी हैं,
और आपमें हमदर्दी नाम की कोई चीज़ नहीं, तो उस कमी को आप कैसे पूरा करते हैं?
आप उसे क्रूरता से भरते हैं।
मतलब, जीतने की इच्छा, मतलब ज़रूरत...
खुद को एक हिंसक जानवर की तरह देखना,
औरों की कमज़ोरियों को फ़ायदा उठाते हुए।
और हाँ, कारोबार में, जीत का मतलब है शिखर पर पहुँचना।
साथ ही, मुझे लगता है शेयरहोल्डर और पूँजीवाद की हद,
यह सब मनोरोगी लक्षणों को प्रतिफल देते हैं।
यह निर्दयता को प्रतिफल देता है।
हमदर्दी की कमी को, पछतावे की कमी को,
ऊपरी आकर्षण, प्रभावकारिता को प्रतिफल देता है।
इसलिए, मुझे लगता है कि रॉबर्ट हैर की परिकल्पना में सच्चाई है
कि पैसे की सीढ़ी में नीचे के मुकाबले,
ऊपर की तरफ़ कोई मनोरोगी मिलने की संभावना ज़्यादा है।
ज़िंदगी भर जांच करने के बाद भी, आप कह रहे हैं, कि उन्हें इस बात का पछतावा है
कि काश उन्होंने अधिकारियों की बैठकों में ज़्यादा वक्त गुज़ारा होता?
कारोबार का लोगों पर जो प्रभाव होता है, उसकी वजह से?
हाँ, लगातार कत्ल करने वाला कातिल
सीमित कत्ल करेगा।
जबकि एक अध्यक्ष या फिर एक सीईओ, पूरे समाज को बदलकर रख सकता है।
अगर पूँजीवाद कमीनों को प्रतिफल देता है, तो क्या यह गलत बात नहीं?
-चीयर्स। -चीयर्स, कैल।
इस घटिया प्रणाली के बारे में सोचा किसने, और क्यों हम भी इसे मानकर चल रहे हैं?
एडम स्मिथ मेमोरियल पार्क
एडम स्मिथ कौन है?
एक मशहूर अर्थशास्त्री हैं। पूँजीवाद के धर्मपिता हैं।
गुब्बारे! गुब्बारे। आकर अपने गुब्बारे ले लो।
मुझे एक गुब्बारा चाहिए।
पाँच डॉलर।
एक मामूली से गुब्बारे के हिसाब से, काफ़ी महंगा है।
एक मामूली से गुब्बारे के हिसाब से, काफ़ी महंगा है?
एक बात बताऊँ, और कोई गुब्बारे बेच ही नहीं रहा।
ले लो या छोड़ दो।
ठीक है।
आपका दिन मंगलमय हो।
-कमीना! -साला।
यह तो फट भी गया।
पैसे वापस नहीं मिलेंगे!
आगे बढ़ो।
गुब्बारे ले लो!
4 डॉलर!
-कमीना कहीं का। -इंद्रधनुष के सारे रंग!
एक रंगीन गुब्बारे के साथ, अपने दिन को भी रंगीन कीजिए!
वायलेट, यह देखो। एडम स्मिथ हमारा बदला लेंगे।
उस कमीने ने, लालच में, और अपने फ़ायदे के लिए मुझे एक घटिया गुब्बारा महंगा बेचा,
पर पार्क में एक और कमीना घुस आया है।
गुब्बारे ले लो! 4 डॉलर!
अब, ग्राहक के पास चयन-स्वतंत्रता है।
देख रहा हूँ आपको अच्छी चीज़ों की पहचान है।
गुब्बारे से बने जानवर ले लो!
खूंखार जानवर। 3.99 डॉलर।
देखा तुमने? इसे कहते हैं नवीनता।
तुम्हारा गुब्बारा फट गया?
मैं अपने ग्राहकों की परवाह करता हूँ।
यह लो।
एक बार एक घटिया चीज़ बेचकर, नुकसान झेलने के बाद,
उसने अपने मतलब के लिए, एक भरोसेमंद चीज़ तैयार की।
सबके लिए अलग-अलग गुब्बारे।
आपके रंगीन गुब्बारे पर आपका चेहरा!
गुब्बारे पर चेहरे बनवाने से अच्छा यह नहीं कि आप गुब्बारे की स्कर्ट पहनें?
हर गुब्बारे के साथ चूसने वाली गोली!
चेहरे पर रंग!
यहीं पास में बना धागा!
मुठभेड़-मुक्त हीलियम!
जैविक हवा!
-ढोंगी! -बेअक्ल!
-झूठा! -कमीना!
अच्छा, तो, कमीनो।
अब जब इन्होंने अपने ग्राहकों तक ढंग का सामान पहुँचाना सीख लिया,
और उसमें भी मुनाफ़ा कमा रहे हैं,
लगता है पूंजीवाद ने तुम दोनों को सीधा कर दिया।
हाँ। बैंक तक पूरी तरह से सीधा कर दिया है।
हमने फिर भी काफ़ी मुनाफ़ा कमाया, गधे।
शायद मुझे समझ में आने लगा है।
माफ़ कीजिए।
पूँजीवाद ढाँचा कमीने जोश की ताकत को आयोजित करता है...
-माफ़ करना। -एक सेकंड रुको, यार।
...और दरअसल, हमें अच्छे पदार्थ और सेवाएँ उपलब्ध करवाने में मदद कर सकता है।
थॉमस एडिसन को ही ले लीजिए।
जॉर्ज वेस्टिंगहाउस को हराकर, पूरे देश में बिजली पहुंचाने की होड़ में,
उन्होंने खुलेआम एक हाथी को बिजली से मार डाला।
ऐसा काम जो एक मनोरोगी ही कर सकता है।
पर आज भी, एडिसन के बल्ब फ़ैशन की शानदार मिसाल हैं।
माफ़ करना।
या फिर हेन्री फ़ोर्ड को ही ले लीजिए।
यहूदियों का प्रतिपक्षी, एक असंवेदनशील कमीना।
पर अमरीका के हर एक गराज में, एक मॉडल टी डालने की इच्छा लिए,
उन्होंने एसेंब्ली लाइन निर्माण को आमूल परिवर्तित किया,
जिसके चलते अगले 100 सालों तक, करोड़ों ज़िंदगियाँ सुधर गईं।
मुझे एक बीयर मिलेगी...
मुझे एक और मिल सकती है?
हाँ, हाँ। बिलकुल।
ए, कमीने!
माफ़ कीजिए, जनाब। आपकी क्या मदद करूँ?
शायद हम सभी को थोड़ा कमीना बनना चाहिए।
उससे काम बनता है।
कमीनापन!
गौण प्रभाव में शामिल है : हाथी को बिजली से मारना,
आत्महत्या जंगल में घुसने की फ़िल्म तैयार करना, शिश्न की तस्वीर ट्विटर पर डालना,
सरकारी अफ़सर की बंदर से तुलना करना, यह दिखाना कि दासता पसंद की बात थी,
पीकर गाड़ी चलाना और सारी लड़ाइयों का कसूरवार यहूदियों को मानना,
पेड़ के साथ लगकर हस्तमैथुन करना,
अंधाधुन उन लोगों के लिए कीमतें बढ़ाना जो ज़िंदा रहने के लिए दवाएँ लेते हैं,
द्वारपाल पर होटल का फ़ोन फेंकना।
अमीर कमीनों की अलग ही तरह की नस्ल होती है,
पर क्या कोई भी, मेरे जैसा नेक आदमी भी, उनके तौर-तरीके सीख सकता है?
इस अमीर कमीने का कहना है हाँ।
सीईओ वेनर एक्स
गैरी वेनरचक ने लगभग 1600 लाख डॉलर की कमाई की
शुरुआत के उन चंद लोगों में शामिल होकर
जिन्होंने इंटरनेट पर डाक से मंगवाई जाने वाली शराब की माँग को पूरा किया।
मैं एक-जन मिशन पर हूँ
अमरीका का, शायद दुनिया का सबसे बड़ा शराब क्लब तैयार करने की कोशिश में।
साथ ही एक डिजिटल एड एजेंसी भी।
वेनर एक्स - वेनर मीडिया प्योरवाओ
मैंने बहुत अच्छा किया।
वेनर मीडिया के लिए ग्राहकों की कुछ एक मुलाकातें।
पूरा ध्यान लगाकर किया।
ज़्यादा आकर्षक कुछ नहीं। कोई भाषण नहीं। सड़क पर कोई सेल्फ़ी नहीं।
बस एक साली सीईओ की ज़िंदगी। बस सफल होने की कोशिश कर रहा हूँ।
मेरा भागना ही जीवन शैली है
उनका बिना बहानों का, बिना नियमों का कारोबार वाला ज्ञान देख,
उनके कई कट्टर अनुचर बन गए हैं।
आस्कगैरीवी
विश्वास नहीं होता इस ग्रह पर अभी तक सभी को @गैरीवी के बारे नहीं पता
गैरी वी मेरे ईसा हैं
साथ ही कुछ और प्रतिक्रियाएँ भी।
गैरी वेनरचक को खड़ा शिश्न बिलकुल पसंद नहीं
मुझे इस आदमी से इतनी नफ़रत है
सफ़लता के पीछे उनके क्या राज़ हैं, यह सुनने को उत्सुक हूँ।
मतलब, यह उनकी गलती है।
जैसे ही उन्होंने यह महत्वपूर्ण संदेश दिया।
आप उनसे कह सकते हैं कि बात करने लायक कुछ नहीं है।
मैं वह बिलकुल नहीं करूँगा।
उन्हें फ़ोन करके कहो
कि मैंने आपके चेहरे को देखकर कहा 100.00।
पैट्रियट्स का प्रशंसक बनने की जितनी संभावना है,
मुझसे यह करवाने की भी उतनी ही संभावना है।
जेट्स
उन्हें वह उद्धरण दीजिए।
ठीक है।
क्या ऐसे लोग हैं जो आपको कमीना समझते हैं?
गैरी वेनरचक सीईओ, वेनर मीडिया, क्रमिक व्यवसायी
ज़रूर होंगे। बुरा-भला बहुत कहता हूँ, इसलिए वह अच्छी बात नहीं है।
कई लोगों के लिए।
मैं न्यू जर्सी से हूँ, इसलिए इसके साथ बहुत कुछ...
हमसे नफ़रत मत करो।
मैं न्यू जर्सी से हूँ।
और, मैं बहुत ही निडर और आत्मविश्वासी भी हूँ,
मतलब अहंकार,
इसलिए जवाब है, बिलकुल।
और फिर ज़िंदगी के सफ़र में जब मैं उन्हें मना लेता हूँ,
तो मुझे बड़ा मज़ा आता है।
हम इस बारे में बात कर रहे हैं कि क्या कारोबार में क्रूर होने की ज़रूरत है
और क्या कोई निजी लक्षण, या फिर स्वभाव में कोई लक्षण होते हैं
जो, ए, कारोबार में सफल होने की, और, बी, अमीर होने की क्षमता की
प्रबल प्रेरणा हैं।
-मेरे लिए कारोबार एक खेल की तरह है। -अच्छा।
क्रूर होने की ज़रूरत है? बिलकुल, कभी-कभी ज़रूरत है।
मतलब, कभी-कभी, किसी महत्वपूर्ण आखरी खेल में
उस खास कोण को देखने के लिए,
क्या किसी को गिराने की ज़रूरत है?
-शायद। -हाँ।
और खेल में, यह एक कला है, निपुणता की बात है, है ना?
लोग इस पर असहमति प्रकट नहीं करते।
और मुझे लगता है, कारोबार में भी, कहीं न कहीं यह होता है।
ज़ोर से किसी को कोहनी मारने में कोई हर्ज़ नहीं।
यह भी लगता है कि एक अप्रवासी होने के नाते मेरे पास कुछ नहीं था
और मुझे बहुत ही अच्छे माँ-बाप मिले, इसलिए मेरे लिए सब अच्छा ही रहा।
90 प्रतिशत माँ-बाप अपने बच्चों को यह सिखाते हैं कि कैसे बचना है।
हाँ।
मेरे माँ-बाप ने लड़ना सिखाया।
मेरे माहौल ने मुझे लड़ना सिखाया।
मेरे हालातों के चलते, मेरे सामने ज़्यादा विकल्प नहीं थे।
वहाँ मेरी डी और एफ़ वाली रिपोर्ट लटक रही है।
मुझे लड़ना ही था।
तभी मुझे व्यवसाय और कारोबार से इतना प्यार है।
एक अच्छी नस्ल के कारोबारी मर्द या औरत को गुणवत्ता की ज़रूरत होती है।
पूँजीवाद कमाल की चीज़ है।
बस उसे अपनाओ और खुद पर गर्व करो।
जिन लोगों पर मैं अपनी धौंस जमाता हूँ, ये वे लोग हैं जो कारोबार में अव्वल थे,
और फिर एक उम्र पर आकर हार जाते हैं,
और फिर अपने पैसे के दम से खेल में छेड़-छाड़ करते हैं।
ऐसे लोगों का उदाहरण दीजिए जो यह करते हैं, जिसकी आप बात कर रहे हैं,
जो कि बहुत ही घटिया है।
ज़्यादातर उम्र वाले, अमीर लोग।
खेल में, अगर कोई छोटा-मोटा खिलाड़ी
किसी अव्वल दर्जे के खिलाड़ी से आगे निकल जाता है,
फिर उसे अहसास होता है, "अरे। अब छुट्टी लेने का वक्त आ गया है।"
पर कारोबार में, जब लोग थक जाते हैं,
और वे बस अपनी कश्ती पर सैर करना चाहते हैं,
तो वे अपने पैसे के दम पर, खेल के नियम बदलने की कोशिश करते हैं।
-मेरे लिए, वह एक बहुत ही घटिया चाल है। -अच्छा।
अगर आप इतने ही "पूँजीवादी हैं,"
तो फिर खेल को खेल की तरह खेलिए।
मैजिक जॉनसन, कोबी, शैक,
वे तो कमिश्नर के पास जाकर ऐसा नहीं कहते,
"एक बेईमानी और आप खेल से बाहर।
"मैं आपको थोड़े पैसे देता हूँ।"
पर कई सारे कारोबारी भी यही करते हैं, और मुझे बड़ी तकलीफ़ होती है।
मैं यहाँ इस उम्मीद से आया था कि गैरी मुझे सिखाएँगे कि कैसे कमीना बना जाता है,
पर उनका कहना तो सही ही है।
अच्छे से बचाया।
बस प्रतिस्पर्धात्मक बहुत हैं।
देखा? आप लोगों ने इसे रिकार्ड किया?
ज़बरदस्त चाल थी। उम्मीद है आपने रिकार्ड किया होगा।
और अब, उनकी बातों से, बिलकुल नए किस्म के कमीनों को लेकर चिंता होने लगी है।
वे लोग जो पैसा कमाते हैं और फिर प्रतिद्वंद्विता से बचने के लिए,
नियम बदलते हैं।
खेल में, आप इसे पहले से नतीजा निर्धारित करना कहेंगे।
नतीजा 7-0 है, ताकि सभी को पता हो।
पर कारोबार में, इस तरह की कमीनी चाल का कोई खास नाम है?
हाँ, इसे किराया वसूल करना कहते हैं।
वह नहीं जो मेरा मकान मालिक हर महीने बेकार में करता है।
एडम स्मिथ के हिसाब से एक ढंग की व्यवस्था को इसे रोकना चाहिए।
डिक्स में आपका स्वागत है। आज कितने लोग हैं?
दो दीजिए, प्लीज़।
मैं आपको यह बज़र पकड़ाती हूँ
और आपका टेबल दो से चार घंटे में तैयार होगा।
एक बात कहूँ? कोई बात नहीं। हमें थोड़ी जल्दी है।
किसी खाने के ट्रक से खाना ले लेंगे।
अच्छा, पर क्या आपने सुना नहीं? इस राज्य में खाने के ट्रक निषिद्ध हैं।
हाँ, गंदे होते हैं और वातावरण के लिए भी ठीक नहीं।
-अच्छा? -नहीं। पर खुलेआम यही कहा जाता है।
असल में, हमें कोई प्रतियोगी नहीं चाहिए,
इसलिए हमारे मालिक, डिक ने उन्हें बंद करवा दिया है।
सड़क के उल्टी तरफ़ रिचर्ड्स पर चलते हैं।
शौक से जाइए,
पर इतना जान लीजिए कि रिचर्ड्स रेस्तरां की जो चेन है, हमने उसे एक विलयन में
खरीद लिया है।
50 मील की दूरी तक जितने भी रेस्तरां हैं, वे सारे हमारे ही हैं।
देखा जाए तो अब हम ही हम हैं।
तो चलो, मैं अपना खुद का रेस्तरां शुरू कर लेती हूँ। चलो।
यह हुई ना बात, पर...
हमारे पास इतना पैसा है कि नियमों को भी बदल सकते हैं।
इसलिए, अपना खुद का रेस्तरां शुरू करने के लिए,
आपको चार साल की पाक डिग्री की ज़रूरत है,
कोई रिएलिटी पाक प्रतियोगिता जीतनी होगी,
और प्रेसिडेंशियल मेडल ऑफ़ फ़्रीडम भी हासिल करना होगा।
प्रवेश के लिए अजीब-अजीब रुकावटें डालना।
किराया वसूल करने का पुराना तरीका। समझ रहे हैं मैं क्या कह रही हूँ?
यहीं पर खा लेते हैं।
अपने कारोबार को बचाने के लिए इतनी मेहनत करते हैं,
ज़रूर खाने में भी उतनी ही मेहनत करते होंगे।
असल में, नहीं।
मतलब, हम यह नहीं चाहते कि खाना अच्छा न हो,
हमें उसकी ज़रूरत ही नहीं।
तो, जब तक आप इंतज़ार करते हैं, ज़रा बैठने वाला चार्ट देख लेते हैं।
नौ डॉलर ज़्यादा देकर, आप खुलकर बैठ सकते हैं।
हमें खुलकर नहीं बैठना।
आपके पास जो भी आम टेबल हैं, उन्हीं पर बैठेंगे।
पर आम टेबल लेंगे तो, हो सकता है कि आप एक साथ न बैठ पाएँ।
पता है एकसाथ बैठने की प्रथा हमने चालू नहीं की,
पर हमने देखा कि लोगों को एक साथ बैठना अच्छा लगता है,
इसलिए उसके ज़्यादा पैसे लेने लग गए।
किराया वसूल करने वाली कमीनी
मेरे पास है
कहाँ है किराया? कहाँ है किराया?
आपका किराया मिल गया
कीमतें हमारे खर्चे से भी कम!
एडम स्मिथ ने पूँजीवाद में प्रतिस्पर्धा की काफ़ी बात की,
पर जब नियम बदलने वाले,
किराया वसूल करने वाले कमीने प्रतिस्पर्धा से छेड़-छाड़ करें तो औरों का क्या होता है?
एडम स्मिथ से तो यह बात नहीं पूछ सकता, क्योंकि वह मर चुके हैं,
इसलिए मुझे किसी दूसरे एडम से पूछना होगा।
ऐसा आदमी जो खुले बाज़ार का
सामना करने से नहीं डरता।
प्लैनेट मनी के अधिपति।
एनपीआर का कमीना।
कॉन्डे नैस्ट वाला।
कागज़ी मुद्रा के बारे में समझाने के लिए, आपके खाने का पैसा भी छीन लेगा।
वह इस शो का निर्माता है।
न्यू यॉर्कर के लेखक, एडम डेविडसन।
किसी उद्योग ने किराया वसूल करने पर जीत हासिल की है या नहीं, यह पता करने के लिए
यह जानना ज़रूरी है कि आपको उस उद्योग से नफ़रत है?
एडम डेविडसन द न्यू यॉर्कर के लेखक
क्या आपको उस उद्योग से चिढ़ है?
तो, कौन से उद्योग से आपको सबसे ज़्यादा चिढ़ है?
मतलब, दो के बारे में तो आराम से बता सकता हूँ।
एयरलाइन और सेल फ़ोन कंपनियाँ।
-दोनों बहुत ही घटिया हैं। -कमाल के उदाहरण हैं।
पर दोनों में प्रतिस्पर्धा है, तो उनका हाल इतना बुरा क्यों है?
सीमित प्रतिस्पर्धा होने पर भी किराया वसूल रहे हैं।
सेल फ़ोन कंपनियों की बात करें तो, बैंडविड्थ को लेकर नीलामी हुई थी,
और गिने-चुने लोगों को ही बैंडविड्थ मिली थी।
आप और मैं ऐसे ही सेल फ़ोन कंपनी शुरू नहीं कर सकते
और बैंडविड्थ नहीं पकड़ सकते।
तो, बैंडविड्थ की जो पकड़ है, वह कुछ ही कंपनियों के हाथ में है,
इसलिए वे आपको घटिया ग्राहक सेवा प्रदान करते हैं?
-हाँ। -अच्छा।
जब आप उन्हें फ़ोन करते हैं, जितना इंतज़ार करना पड़ता है, उनका रवैया,
बात साफ़ समझ में आती है।
-उन्हें आपके कारोबार की कोई ज़रूरत नहीं। -हाँ।
पर एयरलाइन्स की बात करें तो,
यह बात तो है कि वह एक बहुत ही नियंत्रित उद्योग है,
और उसमें प्रवेश करने के लिए बहुत खर्चा करना पड़ता है।
प्लेन और बाकी चीज़ों पर काफ़ी सारी दौलत लुटानी पड़ती है,
फिर जाकर आपको रूट पर नियंत्रण मिलता है
और हवाईअड्डों में बर्थ मिलते हैं।
तो, अगर मुझे एक जगह से दूसरी जगह पहुँचना है,
बहुत कम विकल्प होते हैं, और सारे बहुत ही घटिया होते हैं।
-है ना? -हाँ।
वे आपसे ऐसी-ऐसी माँगें करते हैं, जो अगर थोड़ी और प्रतिद्वंद्विता हो,
तो वे वह माँगें न कर पाएँ।
तो, सबसे बड़े कमीने, एक तरह से,
जिनका इस समाज पर सबसे बुरा असर पड़ रहा है, मेरे हिसाब से,
वे कंपनियाँ हैं जिनके हाथों में महत्वपूर्ण संसाधन हैं
और जो नए लोगों को उद्योग में प्रवेश करने से
और उनसे मुकाबला करने से रोकते हैं।
जिसका मतलब यह कि कारोबार पाने के लिए,
बेहतरीन उत्पादन और सेवाएँ बनाने में प्रोत्साहन की कमी है।
और अंततः, यह सबके लिए बहुत ही हानिकारक बात है।
अमरीकी अर्थव्यवस्था में खेल में हेर-फेर करने वाले, किराया वसूलने वाले उद्योग हैं।
पर दुनिया में ऐसी कुछ जगहें हैं जहाँ किराया वसूलने की सिर्फ़ मंज़ूरी नहीं है,
बल्कि ऐसा करना अनिवार्य है।
अर्थात, अगर ऐसा कोई देश हो जो किराया वसूल करने वाले नियम तैयार करता हो?
दुबई
संयुक्त अरब अमीरात
पिछले 30 सालों में,
दुबई तेल का उत्पादन करने वाले एक छोटे से देश से आगे बढ़कर
यूएई का चमचमाता अंतरराष्ट्रीय व्यापार अड्डा बन गया है,
जहाँ आपकी जो भी इच्छाएँ हों, या जितनी भी आपकी क्षमता हो,
वह सच्चाई का रूप ले सकती है।
मैं इब्राहिम बलूशी से मिलने जा रहा हूँ,
उन चंद अमीराती कारोबारी लोगों में से एक जो मुझसे बात करने को तैयार हुए।
इब्राहिम की कमाई एक बहुत ही सामान्य कानून से होती है
जो कंपनियों पर सीधे विदेशी अधिकार पर रोक लगाता है।
यहाँ दुबई में, आबादी का एक छोटा सा हिस्सा
बेशुमार दौलत कमाने के लिए
राज्य द्वारा प्रायोजित किराया वसूली का फ़ायदा उठाता है।
क्या आप मुझे अपनी कंपनी के बारे बताएँगे, और आप क्या करते हैं?
मेरा कंपनियाँ खड़ा करने का कारोबार है।
इब्राहिम बलूशी सीईओ एक्सप्रेस बिज़नेस सर्विसेस, एलएलसी
तो, अगर कोई भी दुबई आकर कारोबार करना चाहता है, तो हम उनके
वीसा तैयार करवाते हैं, कानूनी कार्यवाही पूरी करते हैं,
लाइसेंस, दफ़्तर,
पूरी तैयारी, उन्हें सब करके देते हैं।
और अगर इसके साथ लाइसेंस चाहिए,
तो किसी स्थानीय प्रायोजक की ज़रूरत है।
अच्छा।
तो यूएई के नागरिक का 51 प्रतिशत हिस्सा होता है
और गैर-यूएई नागरिक का 49 प्रतिशत हिस्सा।
पर जो गैर-यूएई नागरिक है,
उसे कारोबार चलाने का पूरा अधिकार होता है।
अच्छा, तो 51 प्रतिशत है, पर वह किसी भी तरह से नियन्त्रण अधिकार नहीं है?
मतलब, कागज़-पत्र पर है,
पर ऐसा नहीं है कि अमीराती नागरिक का
शेयरों पर अधिकार है।
अच्छा।
उसे सिर्फ़ सालाना एक प्रायोजक की फ़ीस मिलती है, बस।
सालाना फ़ीस कितनी होती है?
15,000 या 20,000 या फिर 25,000 दिरहम हो सकती है। बस।
इसे स्थानीय लोगों की सहायता के लिए,
सरकार द्वारा स्थानीय लोगों की मदद करने,
अर्थव्यवस्था की मदद करने के लिए बनाया गया है,
ताकि उन्हें भी कुछ पैसा मिले।
यह एक छोटा सा देश है, यहाँ की अर्थव्यवस्था भी अच्छी है
और उनके पास अपने लोगों का खयाल रखने के लिए पैसा है।
क्योंकि ज़्यादातर यहाँ के लोग जो हैं,
वे करोबार में शामिल होना ही नहीं चाहते, क्योंकि उन्हें यह पसंद ही नहीं है।
अच्छा। उन्हें उनकी सालाना फ़ीस मिलती रहती है।
मतलब, क्या वह उनकी आमदनी है?
अलग-अलग कंपनियों से सालाना फ़ीस लेकर
क्या आपकी रोज़ी-रोटी चल सकती है?
हाँ, हाँ, चलती है।
तो, अगर आपको कारोबार की समझ हो, और अगर आप...
मैं ऐसे लोगों को जानता हूँ जो 60, 70 कंपनियों के प्रायोजक हैं।
तो, ज़रा सोचिए।
अगर हर एक का 20,000 आ रहा है, तो मेरी कुल कमाई कितनी है?
15 लाख हो गए, हर साल बस बैठकर कागज़ों पर दस्तखत करने से। बस।
और आपको कुछ भी...
नहीं, नहीं, नहीं। कुछ नहीं करना पड़ता।
अच्छा, चलो, कुछ नहीं करना है
आपको यह पैसा मिलेगा।
तो, और क्या चाहिए?
कमाल की बात है।
पर पता है कौन सी बात कमाल की नहीं है?
करारबद्ध ताबेदारी।
दुबई प्रवासी कर्मचारी : इस चमचमाते शहर के पीछे छिपे गुलाम
बहुत जल्दी हो गया।
मज़दूरी को लेकर तकलीफ़ : समान काम, असमान वेतन
पर मैं एक दूसरे तरीके की बात कर रहा हूँ जिस तरह से दुबई में किराया वसूला जाता है।
51/49 नियम के अलावा,
देश 80 लाख से भी ज़्यादा गुलाम प्रवासी कर्मचारियों से
किराया वसूल करता है।
यूएई प्रवासी कर्मचारियों के लिए कोई जन्नत नहीं
दाहिनी तरफ़ सिटी सेंटर है,
दुबई में खरीदारी की एक जगह।
दुबई में खरीदारी की 80 से भी ज़्यादा जगहें हैं।
और इसी वजह से इसका नाम डू बाई है।
मुहम्मद याकूब ड्राइवर
मुहम्मद याकूब, जिसे सिर्फ़ याकूब के नाम से जाना जाता है,
एक स्थानीय ड्राइवर है, जिसे आस-पास की सभी जगहों की पहचान है।
तो यह रहा सोने का बाज़ार
जिसमें 300 से भी ज़्यादा सोने की,
सूखे फलों की, चॉकलेट, खजूर की दुकानें हैं।
यह एक खुला बाज़ार है।
आप मोल-तोल कर सकते हैं।
क्योंकि कुछ लोगों को मोल-तोल करना बहुत पसंद है।
यह भी दुबई की किराया वसूली अर्थव्यवस्था का शिकार रह चुका है।
तो, यह मेरा घर है।
मैं अपने दोस्तों के साथ रहता हूँ।
तो कृपया आइए, आपका स्वागत है।
शुक्रिया।
काफ़ी दमदार पंखा है।
हाँ, क्योंकि यहाँ लगभग 10 लोग रहते हैं।
तो, यह मेरा बिस्तर है।
-अच्छा है। -हाँ।
सबसे ज़्यादा ऊँचे खर्राटे कौन मारता है?
ओह, यह वाला!
हर एक आदमी के लिए अकेले कमरा लेकर रहने की हिम्मत नहीं है,
क्योंकि एक-एक कमरे की कीमत तकरीबन 6,000 दिरहम है।
बाप रे।
जो तकरीबन 2,000 डॉलर है।
यहाँ रहने का खर्च बहुत ज़्यादा है।
12 साल पहले, एक बहुत ही अच्छी ट्रक चलाने की
नौकरी के लालच में आकर, याकूब पाकिस्तान छोड़, दुबई आया था।
उसके साथ रहने वाला खाना पका रहा है, और याकूब मुझे बताता है कि दुबई में
कमाई के लिए उसने किन-किन मुश्किलों का सामना किया।
जब तुम पहली बार आए थे,
तब क्या पर्यटक वीसा लेकर आए थे?
नहीं, दरअसल, मैं एक टैक्सी कंपनी का वीसा लेकर आया था।
वहाँ पाकिस्तान में जो एजेंट था,
उसने मुझसे वादा किया कि मैं ट्रक चलाऊँगा,
क्योंकि पाकिस्तान में मैं ट्रक चलाया करता था।
अच्छा।
ट्रक ड्राइवरों को अच्छा वेतन मिलता है,
यही कुछ महीने के 7,000 से 8,000 दिरहम।
अरे वाह।
पर यहाँ पहुँचकर, मुझे एक टैक्सी कंपनी मिली।
तब मैंने कहा, "नहीं, माफ़ कीजिए, मैं टैक्सी नहीं चला सकता।"
तो, उसने कहा, "तुम्हारे पास और कोई चारा नहीं है।
"वरना तुम्हें वापस जाना होगा।"
क्या तुम्हें कोई दूसरी नौकरी मिल सकती थी?
नहीं, हमें दूसरी नौकरी नहीं मिल सकती, क्योंकि
जब मुझे वीसा मिला तो मुझे सिर्फ़ उनके साथ काम करना होगा।
किसी और के साथ काम नहीं कर सकता।
मुझे तीन साल पूरे करने ही पड़ेंगे।
अगर मैं तीन सालों से पहले वापस लौटना चाहूँ तो,
वे मुझे रद्द कर देंगे और इस देश में आने पर रोक लगा देंगे।
-बाप रे! -हाँ।
ऐसा लग रहा है जैसे कि तुम्हें ज़बरदस्ती टैक्सी कंपनी के लिए काम करना पड़ा।
हाँ।
क्योंकि तुम्हारे पास उतना पैसा नहीं था कि वापस लौट सको।
टैक्सी चलाने के लिए, क्या कोई खास लाइसेंस लेना पड़ता है,
और क्या वह लाइसेंस महंगा था?
दुबई में, लोगों ने 10 से 15, 20,000 दिरहम दिए हैं, सिर्फ़ लाइसेंस लेने के लिए।
बाप रे! यह तो 5,000 डॉलर जितना है।
हाँ।
उस वक्त मेरी जेब में सिर्फ़ 11 दिरहम थे।
तो, मेरे एक दोस्त ने मुझे कुछ पैसे दिए,
मैंने अपने लाइसेंस के पैसे दिए, तब जाकर मुझे लाइसेंस मिला।
दिलचस्प बात है। अच्छा।
तो मैंने तीन सालों तक टैक्सी कंपनी के लिए काम किया,
और उसके बाद मैंने खुद अपना काम शुरू किया।
मैंने एक छोटी सी गाड़ी खरीदी।
अब, अल्लाह के रहम से मेरे पास दो बसें भी हैं।
तो, दो ड्राइवर हैं जो मेरे लिए काम करते हैं।
वाह।
शायद किसी मोड़ पर तुमने ऐसा सोचा होगा,
"अब मैंने तीन सालों तक टैक्सी का कारोबार कर लिया,
"मैं फिर से ट्रक चलाना शुरू कर सकता हूँ।"
पर तुमने ऐसा नहीं किया। बल्कि तुमने अपना खुद का कारोबार खड़ा किया। क्यों?
मेरे अब्बू हमेशा मुझसे कहा करते,
"बेटा, हमेशा कारोबार करना।
"कभी गुलाम बनकर मत रहना।
"और कभी भीख मत माँगना।
"भीख माँगनी है तो अल्लाह से माँगो, ईश्वर से माँगो।
"इसलिए, बस कारोबार करो।"
बाप लोग, यार।
-माँ-बाप समझते हैं। -बिलकुल!
याकूब की मेहनत रंग लाई है।
पर एक बार फिर वह किराया वसूली का शिकार बनने वाला है।
वह अपना कारोबार फैलाने की कोशिश कर रहा है
और उसका मतलब यह कि उसे किसी अमीराती नागरिक के साथ
51/49 वाली साझेदारी करनी होगी,
मतलब किसी अमीर कमीने की जेब गर्म करनी होगी जिसका शायद अपना जेट स्की हो।
मैं अर्थशास्त्री रैमुंडो सोटो से मिलने आया हूँ...
रैमुंडो सोटो अर्थशास्त्री
...जो दुबई सरकार को आर्थिक विकास की राय दिया करते थे।
एक बाहर वाला होने के नाते जो कभी अंदर वाला हुआ करते थे,
वह एक अनूठी स्थिति में हैं कि इस प्रणाली के बारे खुलकर बात कर सकें,
जो कि अमीर कमीनों को अमीर बने रहने में
और काम करने वाले गरीबों से किराया वसूल करने में मददगार साबित होती है।
अगला स्टेशन है वर्ल्ड ट्रेड सेंटर।
तो, मैं जिस ड्राइवर से मिला था, उसके साथ जो कुछ हुआ,
क्या ये सब मानवाधिकार के मसले हैं,
या फिर वे किराया वसूली संवाद का हिस्सा हैं?
बिलकुल, ये मानवाधिकार के मसले हैं।
पर आपका वह ड्राइवर जो पाकिस्तान से आया था,
इस वादे के साथ कि वह ट्रक चलाएगा,
जिन्हें शायद टैक्सी ड्राइवरों के मुकाबले
अच्छे पैसे मिलते हैं,
वही एजेंट या प्रायोजक के लिए
किराया वसूली की मंज़ूरी देता है।
वह कैसे?
क्योंकि मान लीजिए कि वह कर्मचारी आपके लिए मूल्यवान है
आपको उससे हर घंटे के 100 दिरहम मिलते हैं,
पर आप उसे सिर्फ़ 50 दिरहम देते हैं,
फिर आप बाकी का वसूल करते हैं।
और आप यह इसलिए कर सकते हैं क्योंकि कर्मचारी जो है,
वह किसी दूसरी कंपनी में जाकर ज़्यादा पैसों की माँग नहीं कर सकता।
इसी को कहते हैं किराया वसूल करना।
तो, किराया वसूली की बात करें तो,
इससे किस तरह की जटिलताएँ जुड़ी हैं?
क्या इसे अर्थव्यवस्था के लिए
अच्छा या बुरा कहा जा सकता है,
या फिर बात उससे ज़्यादा जटिल है?
दरअसल, होता यह है कि अगर आप किराया वसूल करते हैं,
और आपको काफ़ी अच्छा किराया मिल जाता है,
तब अपना सामर्थ्य और बढ़ाने के पीछे
बहुत ही कम प्रोत्साहन होते हैं।
इतना ही प्रोत्साहन होता है कि पैसा खर्च करके
उस किराए को बचाकर रखना है,
और उसी वजह से अर्थव्यवस्था में अटकाव आ जाता है,
क्योंकि अगर मुझे पैसा मिल रहा है
तो फिर अपना सामर्थ्य बढ़ाने के लिए
और मेहनत क्यों करूँगा, है ना?
इसलिए, किराया वसूली से जो इतनी चुनौतियाँ जुड़ी हैं,
यह कैसे मुमकिन है कि अर्थव्यवस्था फल-फूल रही है?
चीज़ों में अभी भी विकास कैसे हो रहा है?
अगर आप पिछले 25 सालों में,
दुबई और बाकी के अमीरात की
तरक्की को देखेंगे,
तो शुरू-शुरू में काफ़ी तेज़ी से विकास हो रहा था,
पर अब काफ़ी धीमा पड़ गया है।
आपको यहाँ जो दिखाई दे रहा है, वह सिर्फ़ निर्माण,
पर्यटन, आर्थिक सेवाएँ और थोड़ा-बहुत संचालन है,
जैसे कि बंदरगाह, वगैरह, है ना?
पर अगर आप दुबई के निर्यात को देखें तो,
कोई भी उत्पादन देखने को नहीं मिलता,
कोई भी उद्योग देखने को नहीं मिलता।
कोई भी नवीनता नहीं है,
कोई नए प्रस्ताव नहीं, कोई नए उत्पाद नहीं,
प्रणाली वगैरह कुछ नहीं।
51/49 से या फिर विदेशियों को काम पर लगाकर
अगर मैं किराया वसूल कर सकता हूँ तो मैं नया क्यों सोचूँ?
दुबई ने काफ़ी जल्दी तरक्की की,
पर किराया वसूली की हद से,
जिसके चलते उसके चंद नागरिक हद से ज़्यादा दौलतमंद बन गए,
उसका आर्थिक विकास भी धीमा पड़ गया।
दरअसल, 2018 में, सरकार ने इस बात का संकेत दिया
कि वह 51/49 कानून में बदलाव ला सकती है,
क्योंकि उन्हें इस बात का एहसास हुआ है कि जो अर्थव्यवस्था ऐसे कमीनेपन पर टिकी हो,
वह दरअसल रेत पर ही टिकी हुई है।
ज़रूर कोई तो बेहतर उपाय होगा।
लॉस एंजेलिस
कैलिफ़ोर्निया
तो, एक बार फिर इस अमीर कमीनी दुनिया में
उम्मीद की तलाश में, हमने दुनिया का चप्पा-चप्पा छान मारा।
एक प्रतियोगी, फिर भी परहितवादी, शून्येतर राशि,
सहजीवी, चमचमाता कमीना
जिसका हम सब आदर कर सकते हैं।
हाँ, हम इस मज़ाक से प्रतिबद्ध हैं।
उत्तरी हॉलीवुड, कैलिफ़ोर्निया में स्थित, डॉक जॉनसन ने
सबसे पहले बढ़िया वयस्क उत्पाद बनाने शुरू किए।
डॉक जॉनसन अमेरिकन प्लेज़र प्रॉडक्ट्स
पर उनके कारोबार की तरक्की की वजह कुछ और ही है।
उनकी यह नेकनामी कि काम करने के लिए वह एक बहुत ही अच्छी जगह है।
चैड ब्रेवरमेन सीओओ, डॉक जॉनसन
चैड ब्रेवरमेन किसी आम इंसान जैसे दिखते होंगे,
पर जब बात बैलेंस शीट की हो तो, उनसे अनूठा और कोई नहीं।
सीओओ के नाते, उन्होंने अपने माता-पिता के शिश्न के कारोबार को लेकर
अरबों डॉलरों का साम्राज्य खड़ा कर लिया,
जिसमें हर हफ़्ते 75,000 से भी ज़्यादा सेक्स खिलौने बिकते हैं।
यहाँ पर आपको जो भी दिख रहा है, यहाँ इसी तरह की चीज़ें बनती हैं।
आपको ऐसी चीज़ें देखने को मिलेंगी।
क्या यह पूरी तरह से तैयार है?
बस, पैकेट में डालना बाकी है, पर यह साँचा मैंने तैयार किया।
चैड का कहना है कि चंद खास नियमों का पालन करके उन्हें यह सफलता मिली है
जिससे कि एडम स्मिथ को खुशी होती।
देखिए, एसेंब्ली लाइन निर्माण, बिलकुल हेन्री फ़ोर्ड की तरह।
पता नहीं यहाँ और क्या-क्या पूंजीवादी अलंकार देखने को मिलेंगे।
क्या ये पिछवाड़े में लगाने के लिए हैं?
नहीं, हस्तमैथुन के लिए हैं।
तो, वह यह बना रही थीं।
वाह। इसमें तो सब कुछ है।
होंट हैं, जीभ है,
और यहाँ से एक गोली अंदर जाती है, फिर यह काँपने लगता है।
चलो भी!
नवीनता के प्रति प्रतिबद्ध
पिछले 30 सालों से, डॉक जॉनसन एक जाना-माना नाम रहा है,
अश्लील कलाकारों के गुप्तांग बनाने के लिए।
उस उद्योग में जितने भी बड़े नाम रहे हैं, हमने उनके गुप्तांग बनाए हैं।
बेलाडोना, साशा ग्रे, जेना जेमसन।
तो यह आप कैसे करते हैं? उन्हें एक बार फ़ीस दे देते हैं?
उनकी अपनी रायल्टी होती है?
ज़्यादातर सौदे रायल्टी के आधार पर होते हैं, ठीक है?
तो, एक तरह की साझेदारी होती है।
क्योंकि अगर एक-एक की बिक्री पर उन्हें पैसे मिलते हैं,
तो उनका भी उस चीज़ में निवेश होता है।
आपसी हित को काम में लाना
ऐसे भी लोग आपको साँचे देते हैं
जो इस उद्योग से जुड़े नहीं हैं?
हाँ, हमारे यहाँ पर एक उत्पादन है
जिसका साँचा एक सज्जन से तैयार किया गया था,
जो अश्लील कलाकार नहीं, पर...
उनका लिंग बहुत बड़ा था।
उतना बड़ा नहीं था।
-बस अच्छा था। -देखने में अच्छा था।
कभी-कभी देखने में भी अच्छे होते हैं।
हाँ।
उत्पाद अभी भी हमारे कैटलॉग में है।
उत्पाद उत्तमता
और 30 सालों से चला आ रहा है,
और यह बिकता भी काफ़ी है।
-जुगत को समझिएगा। -हाँ, बिलकुल।
यह एंजानी है।
यह मिट्टी के काम में माहिर हैं।
हम इंसानी चमड़ी की नकल कर रहे हैं।
अंजानी 20 सालों से हमारे साथ है।
इनके लिए काम करके कैसा लगता है?
चैड हमेशा ईमानदार रहे हैं।
मुझे हमेशा दोस्त समझा है।
अगर मैं 20 सालों से यहाँ हूँ, तो ज़रूर सब अच्छा ही चल रहा होगा।
कुशल जनबल में निवेश
क्या आपको यह बताने की अनुमति है कि आप लोगों की आमदनी कितनी है? वह सब?
मैं आपको इतना बता सकता हूँ कि ऐसा अनुमान लगाया जा रहा है कि इस साल
उद्योग एक अरब डॉलर को पार कर जाएगा।
ऐसे लोग हैं जो नए और रोमांचक तरीकों से उद्योग को आगे लेकर जा रहे हैं।
ऐसी प्रतियोगिता की ज़रूरत है जो आपमें एक नयापन लाए।
उचित प्रतियोगिता को बढ़ावा देना
आप लोग काफ़ी तरक्की कर रहे हैं।
ज़ाहिर है काफ़ी पैसा कमा रहे हैं।
तो, बहुत सारा पैसा कमाने में,
और कारोबार में तरक्की करने में कोई कमीनापन होता है?
मैं जितने भी अमीर लोगों से मिला हूँ
उनमें आत्मविश्वास से शुरू करके, हद से ज़्यादा आत्मविश्वास है।
उनमें से कुछ तो कमीने भी ज़रूर रहे हैं।
पर एक फ़र्क है।
आपमें क्या अलग बात है?
मैं बस लिंग बनाता हूँ, कमीना नहीं हूँ।
मैं बस ईमानदारी से लोगों के साथ पेश आता हूँ।
यह जानकर काफ़ी अच्छा लगता है
कि चैड जैसे अमीर भी हैं जो कमीने नहीं हैं।
और वह अकेले नहीं हैं।
कई ऐसे लोग हैं जो कमीने लगते नहीं,
पर फिर भी अपने फ़ायदे के लिए और समाज की भलाई के लिए
पूँजीवाद को काम में लाते हैं।
पर वापस उस पहले वाले सवाल पर लौट आते हैं।
अमीर बनने में और कमीना बनने में क्या कोई संबंध है?
जवाब है हाँ।
थोड़ा सा कमीनापन आपको अमीर बना सकता है
और शायद हम जैसे बाकियों के लिए भी फ़ायदेमंद हो।
अगर बात नवीनता की हो, और आपका मंत्र हो,
"प्रोत्साहित करो, गला मत घोंटो।"
क्योंकि अगर आप उस तरह के कमीने हैं
जो वह प्रणाली बनाता है जो आपको ऊपर चढ़ाकर रखती है,
और बाकी के कमीनों को ऊपर चढ़ने नहीं देती,
फिर तो आप कमीने ही निकले।
और, देवियो और सज्जनो, मैंने 40 बार "कमीना" कहा है।
41 ही समझिए।
सूप कैसा लग रहा है?
हमें साले चम्मच मिलेंगे?
अच्छा, चम्मच को बेहतरीन माना जाता है।
एक बात कहूँ? नहीं। चम्मच के लिए ज़्यादा पैसे नहीं दूँगी।
मैं सूप को ऐसे ही पी जाऊँगी।
एक नैपकिन मिलेगा?